RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR L-ATTIVITÀ ESTERNA B'GARANZIJA BAĠITARJA TAL-UE TAL-BEI FL-2012 /* COM/2013/0834 final */





RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR L-ATTIVITÀ ESTERNA B'GARANZIJA BAĠITARJA TAL-UE TAL-BEI FL-2012 1. DAĦLA Id-Deċiżjoni 1080/2011/UE tal-Parlament Ewropew u tal-Kunsill tal-25 ta’ Ottubru 2011 li tagħti garanzija tal-UE lill-Bank Ewropew tal-Investiment () kontra telf minn self u garanziji għal self għal proġetti 'l barra mill-Unjoni[1] (id- “Deċiżjoni” jew “il-garanzija tal-UE”) titlob lill-Kummissjoni tirrapporta kull sena dwar l-operazzjonijiet ta’ finanzjament tal-BEI mwettqa taħt il-garanzija tal-UE, li jibni fuq ir-rapporti annwali pprovduti mill-BEI. Dan ir-rapport jipprovdi wkoll taqsira tal-operazzjonijiet b’riskju proprju mwettqa mill-BEI fl-2012 fir-reġjuni koperti mid-Deċiżjoni. Wara l-ewwel sena sħiħa ta’ implimentazzjoni tal-qafas tat-Tkejjil tar-Riżultati (REsults Measurement, REM) tal-BEI, dan ir-rapport jipprovdi informazzjoni aktar dettaljata dwar ir-riżultati mistennija bbażati fuq l-operazzjonijiet ta’ finanzjament tal-BEI approvati fl-2012. L-operazzjonijiet tal-BEI fl-Afrika, il-Karibew u l-Paċifiku (AKP) kif ukoll fil-Pajjiżi u t-Territorji Extra-Ewropej (OCT) huma koperti f'rapport annwali separat. Fid-Dokument ta’ Ħidma tal-Persunal (SWD)[2]jingħataw informazzjoni aktar dettaljata u tabelli statistiċi dwar l-attivitajiet imsemmija hawn fuq, anke fil-livell ta' proġetti, setturi, pajjiżi u reġjuni. Ir-riżultati attwali miksuba bbażati fuq studji ta’ każijiet fuq operazzjonijiet li qed jiġu implimentati jew li tlestew huma ppreżentati fl-SWD. Ta’ min jinnota li fit-23 ta’ Mejju 2013, il-Kummissjoni adottat proposta leġiżlattiva għal Deċiżjoni ġdida tal-Parlament Ewropew u tal-Kunsill dwar l-għoti ta' garanzija tal-UE għall-operazzjonijiet ta’ finanzjament tal-BEI barra l-UE taħt il-qafas finanzjarju pluriennali (MFF) li jmiss, akkumpanjata minn valutazzjoni tal-impatt[3]. 2. RIŻULTATI EWLENIN Id-Deċiżjoni tistabbilixxi limitu massimu kumplessiv tal-Mandat Ġenerali għal EUR 27 484 mn u żieda addizzjonali ta’ Mandat tal-Bidla fil-Klima ta’ EUR 2 000 mn. Rendiment ekonomiku dgħajjef kontinwu fiż-żona tal-euro u ekonomiji avvanzati oħra kkontribwew għal tnaqqis ulterjuri fit-tkabbir tal-produzzjoni dinjija fl-2012. Mir-reġjuni koperti mid-Deċiżjoni, ir-reġjun ta’ Qabel l-Adeżjoni kien fost ir-reġjuni l-agħar milquta minħabba r-rabtiet mill-qrib tiegħu maż-żona tal-euro, li wasslu għat-tnaqqis fir-rati ta' tkabbir minn 8,5 % għal 3 % fit-Turkija u minn 1,3 % fl-2011 għal -0,2 % fl-2012 f’pajjiżi oħra ta' Qabel l-Adeżjoni. Bl-istess mod, il-pajjiżi tal-Viċinat tal-Lvant sofrew mir-relazzjonijiet kummerċjali mill-qrib tagħhom maż-żona tal-euro, filwaqt li l-kontinwazzjoni tal-inċertezza assoċjata mat-tranżizzjoni politika u ekonomika wara r-Rebbiegħa Għarbija kompliet taffettwa l-prestazzjoni tal-pajjiżi Mediterranji tan-Nofsinhar. It-tkabbir batta fl-Asja u l-Amerika Latina, prinċipalment minħabba tnaqqis fir-ritmu fil-Brażil, iċ-Ċina u l-Indja. L-Afrika t’Isfel ukoll intlaqtet ħażin, u t-tkabbir niżel minn 3,5 % fl-2011 għal 2,3 % fl-2012. Minkejja ambjent ta' negozju mimli sfidi, fl-2012 il-BEI żamm il-firem fir-reġjuni koperti bid-Deċiżjoni fl-istess livell tal-2011 ta' EUR 6,5 bn. Il-finanzjament taħt il-garanzija tal-UE żdied b'madwar EUR 900 mn għal EUR 4,0 bn, filwaqt li l-iffinanzjar b'riskju proprju tal-BEI naqas b'madwar EUR 900 mn għal EUR 2,5 bn. F’Jannar 2012, il-BEI nieda l-qafas REM li jsaħħaħ il-kejl u r-rappurtar tal-Bank dwar ir-riżultati u l-impatt tal-operazzjonijiet tiegħu kif mitlub fid-deċiżjoni. Ġie żviluppat sett estensiv ta’ indikaturi li jistgħu jitkejlu u jiġu mmonitorjati oġġetivament li se jiggwidaw l-valutazzjoni tul iċ-ċiklu tal-ħajja tal-proġett. Ir-riżultati mistennija għall-operazzjonijiet tal-BEI approvati fl-2012 huma mqassra fis-SWD. Ir-rapport komplut tal-BEI dwar ir-riżultati tal-operazzjonijiet tal-BEI barra l-UE ġie ppubblikat fuq il-websajt tiegħu[4]. Id-Deċiżjoni riveduta enfasizzat ukoll allinjament aktar qawwi tal-attività esterna tal-BEI u l-politiki esterni, il-programmi u l-istrumenti tal-UE. Matul l-2012, il-BEI kompla jikkoopera mill-qrib mal-Kummissjoni u s-SEAE biex isaħħaħ il-konsistenza u l-koerenza tal-azzjonijiet tal-BEI mal-politiki esterni tal-UE. F’dan il-kuntest, ġew implimentati diversi rekwiżiti legali ġodda tad-Deċiżjoni, inklużi l-Linji Gwida Operazzjonali Tekniċi Regjonali li ġew adottati mill-Kummissjoni u mill-BEI f’Novembru 2012[5] u l-Istrateġija tal-Klima tal-BEI[6] fil-Pajjiżi tal-Mandat Estern li kienet ipprovduta lill-Kunsill u lill-Parlament fl-aħħar tas-sena. 3. OPERAZZJONIJIET TA’ FINANZJAMENT 3.1. Ħarsa ġenerali lejn il-volum ta’ finanzjament mill-BEI fir-reġjuni koperti bid-Deċiżjoni It-tabella li ġejja tipprovdi ħarsa ġenerali lejn il-volum tal-finanzjament tal-BEI fl-2012 fir-reġjuni koperti mid-Deċiżjoni. Tabella 1: L-Operazzjonijiet ta' Finanzjament tal-BEI ffirmati fl-2012 fir-reġjuni koperti bid-Deċiżjoni. Pajjiżi tal-operat || Operazzjonijiet skont il-mandat || Operazzjonijiet ta' riskju proprju tal-BEI || Total (EUR mn) || Garanzija komprensiva || Garanzija għar-riskju politiku || Total Pajjiżi ta' Qabel l-Adeżjoni || 821 || 0 || 821 || 2285 || 3106 Pajjiżi Mediterranji || 1466 || 189 || 1655 || 11 || 1665 Viċinat tal-Lvant, ir-Russja || 534 || 400 || 934 || 0 || 934 L-Asja u l-Amerika Latina || 350 || 100 || 450 || 250 || 700 L-Afrika t’Isfel || 0 || 100 || 100 || 0 || 100 Total || 3171 || 789 || 3960 || 2546 || 6506 Wara l-livell għoli ta’ self b’riskju proprju fl-2011, il-proporzjonijiet relattivi ta’ attività taħt il-garanzija tal-UE u bir-riskju proprju tal-BEI bbilanċjaw mill-ġdid favur dawk taħt il-garanzija li kibru bi 30 % biex jilħqu EUR 3,96 bn jew 61 % tat-total ta' finanzjamenti fl-2012 fir-reġjuni koperti mid-Deċiżjoni. Il-biċċa l-kbira (89,8 %) tal-operazzjonijiet iffinanzjati fuq riskju proprju tal-BEI ġew iffirmati qabel l-adeżjoni. Fl-2012, 80,1 % tas-self iffirmat taħt il-garanzija tal-UE kien kopert b’Garanzija Komprensiva, li tintuża għal operazzjonijiet sovrani u subsovrani, filwaqt li 19,9 % ibbenefikaw mill-Garanzija għar-Riskju Politiku għall-operazzjonijiet tas-settur privat bir-riskji kollha l-oħra mġarrba mill-BEI. Grafika 1: Evoluzzjoni annwali tal-volumi ta’ finanzjament mill-BEI fir-reġjuni koperti bid-Deċiżjoni Fl-aħħar tal-2012, l-ammont globali ffirmat skont id-Deċiżjoni (inqas il-kanċellazzjonijiet) kien ta’ EUR 23,1 bn, jew 79 % tal-limitu massimu kumplessiv skont id-Deċiżjoni. Ammont kumplessiv ta' EUR 6,3 bn huwa disponibbli għal operazzjonijiet ġodda tal-BEI taħt il-garanzija. Il-BEI huwa mistenni jilħaq xi wħud mil-limiti massimi reġjonali sal-aħħar tal-2013, filwaqt li taħt oħrajn, jista’ jkun għad fadallu. Id-Deċiżjoni tipprevedi l-possibilità ta’ riallokazzjoni sa 10 % bejn il-limiti massimi reġjonali. Tabella 2: Firem u żborżi totali tal-BEI taħt id-Deċiżjoni (2007-2012) EUR mn || Limitu massimu || Firem netti || Firem netti bħala % tal-limitu massimu || Żborżi || Żborżi netti bħala % tal-firem netti Pajjiżi ta' Qabel l-Adeżjoni || 9 048 || 8 446 || 93 % || 4 923 || 59 % Il-Mediterran || 9 700 || 7 861 || 81 % || 3 263 || 42 % Viċinat tal-Lvant, ir-Russja || 3 848 || 2 642 || 69 % || 551 || 21 % L-Asja u l-Amerika Latina || 3 952 || 2 871 || 73 % || 1 825 || 64 % L-Afrika t’Isfel || 936 || 691 || 74 % || 520 || 75 % Mandat Ġenerali Totali || 27 484 || 22 511 || 82 % || 11 082 || 49 % Mandat tal-Bidla fil-Klima (2011-2013) || 2 000 || 650 || 33 % || 150 || 20 % Mandat totali || 29 484 || 23 161 || 79 % || 11 232 || 48 % F’termini ta’ żbors, li huwa indikatur ta’ progress tanġibbli fl-implimentazzjoni tal-proġetti, 48 % tal-ammonti netti ffirmati skont id-Deċiżjoni (EUR 11,2 bn) kienu mħallsa fi tmiem l-2012. Dan il-livell jikkorrispondi għaż-żmien normali medju bejn l-iffirmar tal-kuntratt finanzjarju u l-iżborż. L-Afrika t’Isfel kienet relattivament l-aktar qawwija b'75 % tal-ammonti ffirmati netti, segwita mill-Asja u l-Amerika Latina (64 %) u l-Pajjiżi ta' Qabel l-Adeżjoni (59 %). Fl-2012, l-iżborsi fil-Mediterran żdiedu għal livell rekord ta’ EUR 1,5 bn, li minnhom EUR 1,2 bn taħt id-Deċiżjoni attwali. Madankollu, l-iżborsi kumulattivi baqgħu taħt il-medja bi 42 % tal-firem netti fil-Mediterran. Fil-Viċinat tal-Lvant, iż-żieda aktar kajmana fir-ritmu tal-iżborsi tirrifletti d-dewmien inizjali fl-implimentazzjoni tal-proġetti u d-dewmien amministrattiv fil-pajjiżi riċevituri. L-iżborsi baqgħu fil-livell ta' 21 % tal-firem netti fil-Viċinat tal-Lvant u r-Russja. Tabella 3: Il-firem tas-self annwali skont id-Deċiżjoni attwali (2007-2013) EUR mn || 2007 (*) || 2008 || 2009 || 2010 || 2011 || 2012 || Total Gross || Kanċellazzjonijiet || Total nett Pajjiżi ta' Qabel l-Adeżjoni || 389 || 2 009 || 2 859 || 1 535 || 874 || 821 || 8 486 || 40 || 8 446 Mediterran || 1 205 || 1 195 || 1 510 || 2 009 || 926 || 1 305 || 8 150 || 288 || 7 861 Viċinat tal-Lvant, ir-Russja || 0 || 170 || 233 || 631 || 675 || 934 || 2 642 || 0 || 2 642 L-Asja u l-Amerika Latina || 305 || 469 || 1 088 || 643 || 310 || 300 || 3 115 || 244 || 2 871 L-Afrika t’Isfel || 0 || 203 || 280 || 50 || 115 || 100 || 748 || 56 || 691 Total tal-Mandat Ġenerali || 1 899 || 4 045 || 5 969 || 4 867 || 2 900 || 3 460 || 23 140 || 629 || 22 511 Mandat dwar il-Bidla fil-Klima (2011-2013) || || || || || 150 || 500 || 650 || -- || 650 Pajjiżi ta' Qabel l-Adeżjoni || || || || || 150 || - || 150 || -- || 150 Il-Mediterran || || || || || || 350 || 350 || -- || 350 Viċinat tal-Lvant, ir-Russja || || || || || || -- || -- || -- || -- L-Asja u l-Amerika Latina || || || || || || 150 || 150 || -- || 150 L-Afrika t’Isfel || || || || || || -- || -- || -- || -- Mandat totali || 1 899 || 4 045 || 5 969 || 4 867 || 3 050 || 3 960 || 23 790 || -- || 23 161 (*) Sal-31 ta' Lulju 2007, l-għoti ta' self twettaq ukoll taħt id-Deċiżjoni 2000-2007 preċedenti. Mil-lat tal-għadd ta’ proġetti, ġew iffinanzjati 39 proġett taħt id-Deċiżjoni fl-2012 meta mqabbel ma’ 29 fl-2011. Kif muri fit-Tabella 1, il-pajjiżi ta’ qabel l-adeżjoni baqgħu l-benefiċjarji ewlenin tar-reġjun tal-finanzjament tal-BEI barra l-UE fl-2012 b’EUR 3,1 bn iffirmati, li jirrappreżentaw 48 % tal-finanzjament totali fir-reġjuni kkonċernati. Il-BEI pprijoritizza l-linji ta’ kreditu għall-SMEs (55 % tal-firem) u proġetti ta’ infrastruttura trans-Ewropej. Is-self taħt il-garanzija naqas għal EUR 0,8 bn, filwaqt li self taħt il-Faċilità tar-riskju proprju ta’ Qabel l-Adeżjoni baqa' ta’ EUR 2,3 biljun bħal fis-sena ta’ qabel. Minkejja instabbiltà kontinwa wara r-Rebbiegħa Għarbija u s-sospensjoni tal-attività fis-Sirja, il-finanzjament tal-BEI fil-pajjiżi tal-Mediterran rpilja għal EUR 1,7 bn iffirmati fl-2012, żieda ta’ 73 % mis-sena ta’ qabel. Bħal fis-snin preċedenti, is-setturi tal-enerġija u tat-trasport kienu l-akbar benefiċjarji tal-finanzjament tal-BEI fir-reġjun tal-Mediterran. Il-BEI żied ukoll is-self tiegħu lis-settur privat, u pprovda madwar EUR 660 mn[7] fl-2012 – żieda ta’ aktar minn EUR 300 mn meta mqabbel mal-2011 u l-ogħla livell sa mill-2007. B'EUR 350 mn iffirmati taħt il-Mandat dwar il-Bidla fil-Klima u pipeline sostanzjali mibni matul is-sena, ir-reġjun kien ukoll il-benefiċjarju ewlieni tal-pakkett tal-mandat addizzjonali rilaxxat f’Ottubru 2011 għall-azzjoni klimatika. L-attività ta’ finanzjament fil-Viċinat tal-Lvant u r-Russja kibret biex leħqet rekord ġdid ta’ EUR 934 mn fl-2012, minn EUR 776 mn fl-2011. Il-linji ta’ kreditu għall-SMEs kienu jammontaw għal madwar 50 % tal-firem, u jirriflettu l-ħtieġa li jappoġġjaw l-intraprenditorija u aktar tkabbir inklużiv fir-reġjun. Is-setturi tal-enerġija u t-trasport kienu wkoll benefiċjarji kbar ta’ finanzjamenti mill-BEI li jappoġġaw proġetti infrastrutturali strateġiċi. Fl-Asja u l-Amerika Latina, is-self totali naqas għal EUR 700 mn (meta mqabbel ma’ EUR 1,17 bn fl-2011) minħabba posponiment ta’ żewġ operazzjonijiet kbar. L-azzjoni klimatika baqgħet l-attenzjoni ewlenija ta’ self fir-reġjun, b'86 % ta' firem fis-sena (100 % fl-Asja u 67 % fl-Amerika Latina). Fl-Afrika t’Isfel, saru żewġ għal self ġdid b’appoġġ għall-enerġija rinnovabbli u l-infrastruttura muniċipali li jammontaw għal EUR 100 mn kienu ffirmati fl-2012 minn EUR 165 mn fl-2011. Tabella 4: Analiżi settorali tal-operazzjonijiet iffirmati fl-2012 (EUR mn) skont il-garanzija tal-UE Reġjun || Total || Enerġija || Trasport || L-industrija u s-servizzi || Ilma, drenaġġ || Linji ta' kreditu għall-SMEs || Infra-struttura Urbana / Komposta || Telekomunikazzjonijiet Pajjiżi ta' Qabel l-Adeżjoni || 821 || || || 217 || 26 % || 175 || 21 % || 254 || 31 % || 175 || 21 % || || || || Pajjiżi Mediterranji || 1 655 || 387 || 23 % || 615 || 37 % || 218 || 13 % || 70 || 4 % || 165 || 10 % || 201 || 12 % || || Viċinat tal-Lvant u r-Russja || 934 || 217 || 23 % || 211 || 23 % || || || 7 || 1 % || 500 || 54 % || || || || L-Asja u l-Amerika Latina || 450 || 75 || 17 % || 200 || 44 % || || || || || 75 || 17 % || || || 100 || 22 % L-Afrika t’Isfel || 100 || 50 || 50 % || || || || || || || || || 50 || 50 % || || Total || 3 960 || 729 || 18 % || 1 243 || 31 % || 393 || 10 % || 330 || 8 % || 915 || 23 % || 251 || 6 % || 100 || 4 % 3.2. Kontributi lejn l-għanijiet ta' politika tal-UE Id-Deċiżjoni tipprevedi tliet għanijiet orizzontali ta’ livell għoli għar-reġjuni kollha koperti minn garanzija baġitarja tal-UE: (i) Il-mitigazzjoni u l-adattament għall-bidla fil-klima (ii) L-iżvilupp tal-infrastruttura soċjali u ekonomika; (iii) L-iżvilupp tas-settur privat lokali, b'mod partikolari l-appoġġ għall-SMEs. L-għanijiet sottostanti addizzjonali jinkludu l-kontribut għall-prinċipji ġenerali li jiggwidaw l-azzjoni esterna, kif imsemmi fl-Artikolu 21 tat-TUE u l-integrazzjoni reġjonali fost il-pajjiżi sħab, inkluża l-integrazzjoni ekonomika bejn il-pajjiżi ta' qabel l-adeżjoni, il-pajjiżi tal-viċinat u l-Unjoni. Il-Linji Gwida Operazzjonali Tekniċi Reġjonali għandhom l-għan li jiżguraw li l-finanzjament mill-BEI taħt il-garanzija tal-UE huwa konsistenti ma' u kumplimentari għall-korrispondenti tal-UE fil-politiki, il-programmi u l-istrumenti esterni fir-reġjuni differenti koperti mid-Deċiżjoni. L-għanijiet orizzontali ta' livell għoli indikati hawn fuq jiffurmaw il-bażi tar-rapportar għall-operazzjonijiet ġodda mill-2012 'il quddiem. Il-BEI kompla jsaħħaħ is-self tiegħu għall-Azzjoni dwar il-Klima matul il-perjodu kopert mid-Deċiżjoni. Il-pakkett addizzjonali tal-Mandat tal-Bidla fil-Klima ta’ EUR 2 bn għen biex titwessa' il-firxa ta’ pajjiżi li qed jiżviluppaw fejn qed isiru investimenti f’azzjoni dwar il-klima, lilhinn mill-ekonomiji tas-swieq emerġenti. Sa tmiem l-2012, terz tal-pakkett EUR 2 bn (rilaxxat f’Ottubru 2011) kien ġie utilizzat u kienet inbniet pipeline sostanzjali fir-reġjuni kollha, li jagħti sinjal tajjeb li x'aktarx se jsir użu sħiħ minnu qabel tmiem il-perjodu tal-mandat. Mill-2007, l-appoġġ tal-BEI kumulattiv għall-proġetti ta' azzjoni dwar il-klima fir-reġjuni koperti mid-Deċiżjoni jammonta għal EUR 8,5 bn. Il-maġġoranza assoluta (86 %) tas-self fir-rigward tal-azzjoni dwar il-klima huwa marbut ma' investimenti fl-enerġija rinnovabbli, l-effiċjenza tal-enerġija u t-trasport sostenibbli. Madankollu, peress li jirrikonoxxi li r-reġjuni koperti mid-Deċiżjoni huma partikolarment vulnerabbli għall-varjabbiltà fil-klima attwali u l-bidla fil-klima fil-ġejjieni, il-BEI qed isaħħaħ l-integrazzjoni tar-reżiljenza għall-klima fil-proġetti. Dan jinkludi għajnuna teknika ta’ sostenn u miżuri xierqa ta’ ppjanar kif ukoll l-appoġġ għal investimenti speċifiċi ta’ adattament bħall-kontroll tal-għargħar u miżuri ta’ difiża. Fl-2012, il-firem marbuta mal-azzjoni klimatika ammontaw għal EUR 1,6 bn, li jirrappreżenta 24 % tal-finanzjament totali tal-BEI fir-reġjuni koperti mid-Deċiżjoni (29 % tal-firem taħt il-garanzija tal-UE, jew taħt il-pakketti ġenerali jew tal-mandat tal-bidla fil-klima). Dan il-proporzjon huwa skont il-mira globali tal-BEI ta’ 25 % ta’ self globali (li żdied mill-20 % fl-2010), u relattivament aktar milli fl-2010 meta b'mod ġenerali volum ugwali ta’ EUR 1,6 bn f’firem marbuta mal-azzjoni klimatika kienu jirrappreżentaw 21 % tal-finanzjament totali fir-reġjuni koperti mid-Deċiżjoni (15 % ta’ firem taħt il-garanzija tal-UE). Tabella 5: Firem ta' self għal Azzjoni Klimatika fl-2012 fir-reġjuni koperti mid-Deċiżjoni EUR mn || Azzjoni klimatika taħt || || Total ta' azzjoni klimatika || bħala % tat-total iffirmat Mandat Ġenerali || Mandat tal-Bidla fil-Klima || Riskju proprju tal-BEI Pajjiżi ta' Qabel l-Adeżjoni || 85 || || 157 || 242 || 8 % Il-Mediterran || 113 || 350 || 11 || 474 || 28 % Il-Viċinat tal-Lvant || 195 || || || 195 || 21 % L-Asja || || 150 || 250 || 400 || 100 % L-Amerika Latina || 200 || || || 200 || 67 % L-Afrika t’Isfel || 50 || || || 50 || 50 % It-total fir-reġjuni koperti mid-Deċiżjoni || 643 || 500 || 417 || 1 560 || 24 % bħala % tat-total iffirmat || 29 % || 16 % || || Fl-ambjent ekonomiku attwali, is-self lill-SMEs sar prijorità kbira fuq perjodu qasir għall-Bank biex b'hekk isostni l-iżvilupp ekonomiku fil-pajjiżi ta’ qabel l-adeżjoni, li tabilħaqq naqqsu s-sehem tal-proġetti ambjentali. Madankollu, twettaq xogħol kwalitattiv sinifikanti fl-2012 f’termini tal-bini tar-relazzjoni mal-intermedjarji lokali li se jissarraf f’operazzjonijiet immirati lejn il-bidla fil-klima (pereżempju proġetti tal-ilma u l-iskart fuq skala żgħira) mill-2013 ’il quddiem. Barra minn hekk, xi finanzjamenti għat-tisġir mill-ġdid u l-ferroviji b'kontribuzzjonijiet klimatiċi pożittivi ħafna huma mistennija jimmaterjalizzaw fl-2013 u għalhekk ir-rata ta’ impenn dwar il-finanzjament għall-klima fir-reġjun ta’ qabel l-adeżjoni hija mistennija li tiżdied b’mod sinifikanti. B’konformità mar-rekwiżiti tad-Deċiżjoni, il-BEI żviluppa, f’konsultazzjoni mal-Kummissjoni, Strateġija tal-Klima fil-Pajjiżi tal-Mandat Estern, li tressqet quddiem il-Kunsill Ewropew u l-Parlament fid-19 ta’ Diċembru 2012. L-istrateġija tiddeskrivi approċċ tal-BEI għall-appoġġ tal-azzjoni dwar il-klima kemm f’termini kwantitattivi kif ukoll kwalitattivi, u tippreżenta diversi azzjonijiet għal żmien qasir u żmien itwal biex tkompli ssaħħaħ ix-xogħol tal-Bank fuq il-klima. Matul is-snin 2007-2012, il-BEI pprovda aktar minn EUR 23,2 bn għall-finanzjament tal-infrastruttura soċjali u ekonomika, inklużi t-trasport, l-enerġija, l-infrastruttura ambjentali u t-teknoloġija tal-informazzjoni u l-komunikazzjoni. L-appoġġ tal-BEI għall-infrastruttura soċjali u ekonomika jirrappreżenta 51 % tal-attività kumplessiva tal-BEI fir-reġjuni koperti mid-Deċiżjoni fl-2012 (73 % għal operazzjonijiet taħt il-garanzija). L-appoġġ għas-settur privat jammonta wkoll għal 51 % tal-attività kumplessiva tal-BEI fir-reġjuni koperti mid-Deċiżjoni fl-2012 (37 % għal operazzjonijiet taħt il-garanzija). L-iżvilupp tas-settur privat huwa meħtieġ għal tkabbir inklużiv u sostenibbli, li huwa fih innifsu kundizzjoni biex jitnaqqas il-faqar. L-appoġġ tal-BEI għall-iżvilupp tas-settur privat lokali jikkonsisti prinċipalment f'self permezz ta’ banek intermedjarji lill-SMEs u kumpaniji b’kapitalizzazzjoni medja (MidCaps)[8] kif ukoll self dirett lil intrapriżi privati akbar. Fl-2012, is-self intermedjat lill-SMEs u lill-MidCaps fir-reġjuni koperti mid-Deċiżjoni laħaq EUR 2,1 bn li jirrappreżenta aktar minn darbtejn il-volum ffirmat fis-sena ta’ qabel, prinċipalment minħabba firem ogħla fil-pajjiżi ta' Qabel l-Adeżjoni u l-Viċinat tal-Lvant / ir-Russja. Dan irrappreżenta 66 % tal-attività tas-settur privat tal-BEI fir-reġjuni koperti mid-deċiżjoni fl-2012 (56 % għall-operazzjonijiet taħt garanzija). 64 % kienu ffirmati taħt il-Faċilità ta' Qabel l-Adeżjoni mingħajr il-garanzija tal-UE. L-allokazzjonijiet tal-fondi li saru fl-2012 taħt il-linji ta' kreditu jammontaw għal EUR 1,7 bn, li jikkontribwixxu għal kważi 4 800 proġett ta' investiment meħuda minn SMEs u MidCaps b'total ta' kost ta' investiment ta' EUR 3,6 bn. Aktar dettalji dwar l-attivitajiet tal-intermedjarji finanzjarji b'appoġġ għall-SMEs huma pprovduti fis-SWD Il-BEI jappoġġja wkoll l-iżvilupp tas-settur privat lokali permezz ta’ self dirett lil intrapriżi privati akbar, prinċipalment f’setturi industrijali u tas-servizzi. Dawn l-investimenti ta’ spiss jikkawżaw effetti tal-impjiegi u l-investiment fil-bażi tal-fornituri lokali wkoll. Fl-2012, is-self dirett lis-settur privat lokali kien iffukat fuq ir-reġjuni ta' Qabel l-Adeżjoni u dawk Mediterranji. 3.3. F’konformità mal-Artikolu 12 tad-Deċiżjoni u mal-Politika tal-BEI favur ġurisdizzjonijiet irregolati b’mod dgħajjef, mhux trasparenti u mhux kooperattivi adottati fl-2010, ma saret l-ebda operazzjoni ta’ finanzjament transfruntiera tal-BEI taħt il-garanzija tal-UE ma’ kontropartijiet bbażati f’ġurisdizzjonijiet mhux konformi. 3.4. L-impatt u l-valur miżjud tal-attivitajiet tal-BEI · Biex ikompli jsaħħaħ il-valutazzjoni, il-kejl u r-rapportar tiegħu dwar ir-riżultati u l-impatti tal-operazzjonijiet tiegħu barra l-UE u f’konformità mar-rekwiżiti tad-Deċiżjoni, il-BEI nieda qafas ġdid biex jieħu post il-Qafas ta' Valutazzjoni tal-Impatt Ekonomiku u Soċjali. Il-qafas REM, li ġie introdott bħala proġett pilota fl-2012, itejjeb il-valutazzjoni ex-ante tar-riżultati tal-proġett mistennija u jsaħħaħ il-kapaċità tal-bank li jimmonitorja u jirrapporta dwar ir-riżultati reali miksuba. F’dan il-kuntest, kif ukoll fil-proċess ta’ diliġenza dovuta, il-BEI jikkunsidra, b’mod sistematiku, is-sostenibbiltà ekonomika, finanzjarja, ambjentali u soċjali fit-tfassil u l-monitoraġġ tal-proġetti li huwa jiffinanzja. F’konformità mal-oqfsa preċedenti, il-proġetti jiġu kklasifikati fi ħdan ir-REM skont tliet “pilastri”: · Il-Pilastru nru 1 jikklassifika l-kontribut mistenni tagħhom lill-għanijiet tas-self. · Il-Pilastru nru 2 ikejjel ir-riżultati mistennija, il-kwalità, u s-solidità tal-proġetti. · Il-Pilastru nru 3 ikejjel l-addizzjonalità finanzjarja u mhux finanzjarja tal-BEI mistennija. It-taqsimiet li ġejjin jiffukaw fuq operazzjonijiet approvati fl-2012, b’kuntrast ma’ partijiet oħra ta’ dan ir-rapport li jikkontemplaw operazzjonijiet iffirmati. Eżempju maħdum ta' folja REM huwa pprovdut fis-SWD. Ir-riżultati mistennija ġew stmati matul id-diliġenza dovuta. Hekk kif il-proġetti approvati jibdew jitlestew, ir-riżultati attwali miksuba se jinġabru u jiġu rrapportati. Peress li jridu jgħaddu bosta snin qabel ma l-operazzjonijiet approvati taħt il-qafas REM il-ġdid joħolqu riżultati tanġibbli, ir-rapport annwali REM ta' din is-sena juża tmien studji tal-każijiet biex jirrapporta dwar ir-riżultati reali miksuba minn proġetti fil-proċess ta' implimentazzjoni jew proġetti lesti. Mill-2013 'il quddiem, ir-rapport se jibda jkun ibbażat fuq firem u mhux approvazzjonijiet, sabiex ikun allinjat aħjar mar-rekwiżiti ta’ rapportar oħrajn tal-Bank. Ir-rapport sħiħ REM, li jkopri l-operazzjonijiet tal-BEI barra l-UE, inklużi dawk taħt il-Mandat ta’ Cotonou għar-reġjun tal-AKP, kif ukoll l-istudji ta’ każijiet jinsabu fuq is-sit elettroniku tal-BEI. Il-Grafika nru 2 turi d-distribuzzjoni tal-klassifikazzjoni tal-Pilastri tar-REM tal-proġetti approvati fl-2012 fir-reġjuni koperti mid-Deċiżjoni. Nota: Il-klassifikazzjonijiet tal-Pilastru nru 3 għall-addizzjonalità huma kemxejn differenti: 4-għolja, 3-sinifikanti, 2-moderata, 1-baxxa Aktar informazzjoni dettaljata dwar il-qafas REM jista’ jinstab fis-SWD. 4. KOOPERAZZJONI MAL-KUMMISSJONI Lista tal-oqfsa eżistenti li fi ħdanhom il-BEI u l-Kummissjoni kkooperaw flimkien fl-2012 bil-ħsieb li tissaħħaħ il-koerenza tal-appoġġ kumplessiv tal-UE fir-reġjuni koperti mid-Deċiżjoni hija inkluża fid-DĦP, flimkien ma’ tabella sommarju dwar il-volumi ta' finanzjament iffirmati mill-BEI dwar il-ġestjoni tiegħu tar-riżorsi tal-baġit tal-UE. Xi wħud mill-attivitajiet ewlenin ikkoordinati bejn iż-żewġ istituzzjonijiet fl-2012 huma deskritti hawn taħt. Il-Linji Gwida Operazzjonali Tekniċi regjonali, abbozzati f’kooperazzjoni mill-qrib bejn il-Kummissjoni u l-BEI, ġew adottati miż-żewġ istituzzjonijiet f’Novembru 2012[9]. L-Istrateġija tal-Klima tal-Pajjiżi tal-Mandat Estern, ippreparata b’kooperazzjoni mill-qrib mal-Kummissjoni, ġiet ipprovduta mill-BEI lill-Kunsill u l-Parlament Ewropew f’Diċembru 2012. L-MtF ta' bejn il-Kummissjoni u l-BEI ta' Mejju 2008 ġie aġġornat fl-2012, fid-dawl tat-twaqqif tas-SEAE, u fid-dawl tal-firma fl-2013. F'dan il-kuntest, il-Kummissjoni adottat Att Delegat f'April 2012 li jneħħi s-Sirja mil-lista ta' pajjiżi eliġibbli taħt il-mandat[10]. F’dan il-kuntest, ta’ min jinnota li l-BEI esperjenza inadempjenzi fuq l-imgħax u l-ħlasijiet lura tas-self mill-Gvern Sirjan u l-Fond ta’ Garanzija ssejjaħ kemm-il darba fl-2012 biex ikopri inadempjenzi fuq is-self fis-Sirja għal ammont ekwivalenti għal madwar EUR 21,5mn[11]. Il-BEI u l-SEAE ħadu 'l quddiem il-prinċipju ta' kolokazzjoni tal-uffiċċji tal-BEI fi ħdan id-delegazzjonijiet tal-UE. L-uffiċċji esterni tal-BEI ġodda kollha qed jiġu lokalizzati fid-Delegazzjonijiet, bi sforz biex jiġu rilokati l-uffiċċji eżistenti meta dan ikun possibbli. Fl-2012, il-BEI fetħet uffiċċju fl-Ukraina fi ħdan id-delegazzjoni tal-UE, u sar progress sinifikanti fid-diskussjonijiet dwar l-uffiċċji tal-BEI fiċ-Ċina u fir-Russja. Abbozzi ta’ ftehimiet qafas ġew diskussi ma’ għadd ta’ sħab li saru eliġibbli reċentement (il-Kambodja, l-Islanda, l-Iraq, il-Kosovo[12] u l-Libja) fl-2012. Il-Ftehim mal-Kosovo ġie ffirmat fl-2013. Matul l-2012, ittellgħu laqgħat ta’ koordinazzjoni ġeografika bejn il-BEI, il-Kummisjoni u l-EEAS fir-reġjuni kollha koperti mid-Deċiżjoni, bil-għan li jiġu identifikati attivitajiet konkreti għat-tisħiħ tas-sinerġiji. Il-BEI ipprovda input għall-ħidma tal-valutazzjoni tal-impatt imwettqa mill-Kummissjoni fl-2012 biex tħejji l-proposta leġiżlattiva lill-Parlament u lill-Kunsill għall-garanzija li jmiss tal-UE lill-operazzjonijiet tal-BEI barra mill-UE għall-perjodu 2014-2020. Il-BEI kompla l-involviment attiv tiegħu fit-Taskforces ta’ Livell Għoli tal-UE stabbiliti mir-RGħ/VP Ashton biex jipprovdu reazzjoni koordinata min-naħa tal-UE għall-ħtiġijiet tal-pajjiżi fir-Rebbiegħa Għarbija. Il-BEI kompla jipparteċipa b’mod attiv fil-mekkaniżmi reġjonali ta’ taħlit tal-għoti ta’ self fl-2012. Barra minn hekk, huwa kkoopera mill-qrib mal-Kummissjoni fil-grupp ta’ esperti li jeżamina t-twaqqif ta’ pjattaforma tal-UE għat-Taħlit fil-Kooperazzjoni Esterna (EUBEC). Il-pjattaforma kienet stabbilita fi tmiem l-2012[13] u l-BEI huwa parteċipant attiv fl-EUBEC, u jippresjedi wieħed mill-Gruppi Tekniċi stabbiliti f’dan il-qafas. 5. KOOPERAZZJONI MA’ ISTITUZZJONIJIET INTERNAZZJONALI TA' FINANZJAMENT Il-Kooperazzjoni ma’ Istituzzjonijiet Finanzjarji Internazzjonali (IFIs) oħra hija parti integrali mill-attivitajiet tal-BEI, li jvarjaw minn djalogu dwar kwistjonijiet istituzzjonali, suġġetti orizzontali u kwistjonijiet tematiċi, u konsultazzjoni reċiproka, għal forom imtejba ta’ kofinanzjament operattiv u qsim tax-xogħol. Parti kbira mid-djalogu bejn l-IFIs iseħħ fi ħdan gruppi ta’ ħidma speċjalizzati li jiltaqgħu perjodikament biex jaqsmu bejniethom l-aħjar prattiki jew biex jindirizzaw kwistjonijiet speċifiċi. Hemm stabbiliti madwar 30 grupp ta’ ħidma tal-Banek tal-Iżvilupp Multilaterali (MDBs) li okkażjonalment jinkludu IFIs oħra, li jkopru firxa wiesgħa ta’ suġġetti. Barra minn hekk, il-BEI kien involut ma’ MDBs oħra f’ħidma importanti biex jiġu armonizzati t-traċċar u r-rapportar dwar il-Finanzjament tal-Klima. Żewġ rapporti, dwar it-Traċċar tal-Mitigazzjoni u t-Traċċar tal-Adattament, ġew ippubblikati f’Doha. Barra minn hekk, il-Bank huwa kontributur prinċipali lill-grupp ta’ ħidma IFI dwar il-kontabbiltà tal-gassijiet b’effett serra. Fl-aħħar nett, il-Bank jipparteċipa f’inizjattivi oħra ta’ djalogu bħal-laqgħa semiannwali tal-Kapijiet tal-MDBs li ġiet ospitata mill-BEI fl-2012 fil-Lussemburgu. Fl-2012, il-kofinanzjament ma’ IFIs oħra jew istituzzjonijiet bilaterali Ewropej oħra kien jirrappreżenta 67 % tal-firem totali tal-BEI bil-garanzija tal-UE, li jiġifieri żdied minn 56 % fl-2011. Il-lista ta’ operazzjonijiet kofinanzjati ffirmati fir-reġjuni koperti bil-Mandat fl-2012 hija inkluża fid-DĦP. Il-MtF bejn il-Kummissjoni, il-Grupp tal-BEI u l-BERŻ iffirmat f’Marzu 2011 ġie aġġornat fl-2012 biex jieħu inkunsiderazzjoni l-ewwel reviżjoni li saret f’Marzu 2012. Il-MtF jistabbilixxi qafas ta’ kooperazzjoni barra l-UE li għandu l-għan li jsaħħaħ l-impatt ikkombinat tal-operazzjonijiet rispettivi taż-żewġ Banek, fl-interess tal-pajjiżi benefiċjarji u l-azzjonisti tal-Banek rispettivi. Dan l-aġġornament jestendi l-lista tar-reġjuni ta’ operat komuni lilhinn mill-UE biex din tkun tinkludi wkoll ir-reġjun tan-Nofsinhar u tal-Lvant tal-Mediterran. Taħt l-Inizjattiva ta’ Fiduċja Reċiproka (MRI) bejn l-AfD, il-BEI u l-KfW, il-linji gwida operattivi kienu ffinalizzati fl-2012, u jkomplu jibnu fuq l-esperjenza tal-fażi pilota, li tinvolvi 14-il proġett konġunt fil-Viċinat tan-Nofsinhar u fl-Afrika sub-Saħarjana. L-MRI huwa mekkaniżmu li permezz tiegħu, meta jsir kofinanzjament tal-proġetti, wieħed mit-tliet sħab jieħu r-rwol tal-kap finanzjarju, u jiddependi fuq l-istandards u l-proċeduri tiegħu sakemm il-ħtiġiet minimi tas-sħab l-oħra jkunu sodisfatti. Mill-2013, l-inizjattiva se titwassal f'reġjuni ġeografiċi oħra barra l-UE. Il-BEI kkoopera matul l-2012 ma’ selliefa oħra taħt is-sħubija tal-G8 ta’ Deauville biex jiżgura li s-sinerġiji huma ottimizzati b’appoġġ għal tranżizzjoni demokratika u ekonomika fir-reġjun tal-viċinat tan-nofsinhar. Fl-2012, il-BEI ffirma wkoll MtF bilaterali mal-Bank Iżlamiku għall-Iżvilupp. Il-Bank nieda, flimkien mal-EBRD u l-Grupp Bank Dinji, l-“Inizjattiva Vjenna 2” f’Jannar 2012 b’reazzjoni għal riskji mġedda fir-reġjun ta’ Qabel l-Adeżjoni li joħorġu mill-kriżi taż-żona tal-euro. Il-fokus tagħha huwa t-trawwim tal-koordinazzjoni tal-awtorità tal-pajjiż ta’ domiċilju u tal-pajjiż ospitanti b’appoġġ għal attivitajiet bankarji transfruntiera stabbli u biex ikun hemm għassa kontra d-diżingranaġġ diżordinat. Il-gruppi bankarji tal-Punent għad għandhom rwol importanti fl-Inizjattiva, kemm għaliex jappoġġjaw l-isforzi ta’ koordinazzjoni kif ukoll għaliex jagħmlu milli jistgħu biex jevitaw id-diżingranaġġ diżordinat. [1] ĠU L 280, 27.10.2011, p. 1. [2] SWD(2013)484 [3] COM(2013)293 [4] http://www.eib.org/infocentre/publications/all/eib-rem-annual-report-2012.htm [5] SWD(2012) 357 final. [6] http://www.eib.org/infocentre/publications/all/eibs-climate-strategy-outside-the-eu.htm [7] Inkluż 24 mn f’parteċipazzjonijiet ta’ ekwità bl-użu tal-kapital ta’ riskju tal-FEMIP u r-riżorsi tal-Fond Fiduċjarju. [8] Impriżi ta’ daqs medju b’forza tax-xogħol bejn 250 u 3 000 impjegat. [9] DĦP(2012) 357 final. [10] ĠU L 110, 24.4.2012, p. 38. [11] Għal aktar dettall, ara r-Rapport mill-Kummissjoni lill-Parlament Ewropew u lill-Kunsill dwar il-Fond ta’ Garanzija u l-ġestjoni tiegħu fl-2012 (COM(2013)662, li ntbagħat lill-Parlament Ewropew u lill-Kunsill fis-27 ta’ Settembru 2013. [12] Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi ma' UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo. [13] Ir-rapport tal-grupp ta’ Esperti huwa disponibbli fl-indirizz li ġej: http://ec.europa.eu/transparency/regexpert/index.cfm?do=groupDetail.groupDetailDoc&id=6980&no=1 u http://ec.europa.eu/transparency/regexpert/index.cfm?do=groupDetail.groupDetailDoc&id=6981&no=2